CELEX: 32015R1430
Language: lv
Date: 2015-08-26 00:00:00
Title: Komisijas Īstenošanas regula (ES) 2015/1430 (2015. gada 26. augusts) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Jambon de Lacaune (AĢIN)]

27.8.2015   
            
            
               LV
            
            
               Eiropas Savienības Oficiālais Vēstnesis
            
            
               L 224/35
            
         KOMISIJAS ĪSTENOŠANAS REGULA (ES) 2015/1430
   (2015. gada 26. augusts)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Jambon de Lacaune (AĢIN)]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:
   
               (1)
            
            
               Saskaņā ar Regulas (ES) Nr. 1151/2012 50. panta 2. punkta a) apakšpunktu Francijas pieteikums, kurā lūgts reģistrēt nosaukumu Jambon de Lacaune, ir publicēts Eiropas Savienības Oficiālajā Vēstnesī
                   (2).
            
         
               (2)
            
            
               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Jambon de Lacaune būtu jāreģistrē.
            
         
               (3)
            
            
               Francijas iestādes savā vēstulē, kas Komisijā saņemta 2014. gada 3. martā, paziņoja, ka Francijā reģistrētie uzņēmumi SARL René Pujol, 11 avenue de Lattre de Tassigny, BP 52 81230 Lacaune, un Maison Nègre Charcuterie Lacaunaise, 6 avenue de Naurois, 81230 Lacaune, ir likumīgi tirgojuši produktu, kas apzīmēts ar tirdzniecības nosaukumu Jambon de Lacaune, pastāvīgi lietojot šo nosaukumu jau vairāk nekā piecus gadus, un ka šis jautājums ir ticis izskatīts minētajā valsts līmeņa iebildumu iesniegšanas procedūrā.
            
         
               (4)
            
            
               Ievērojot to, ka 3. apsvērumā minētie uzņēmumi SARL René Pujol un Maison Nègre pilda Regulas (ES) Nr. 1151/2012 15. panta 1. punktā paredzētos nosacījumus, lai pārējas laikā varētu likumīgi lietot tirdzniecības nosaukumu pēc tā reģistrācijas, būtu jāpiešķir tiem piecu gadu pārejas laiks, sākot no dienas, kad reģistrācijas pieteikumu iesniedz Komisijai, lai atļautu tiem lietot nosaukumu Jambon de Lacaune.
            
         
               (5)
            
            
               Šajā regulā paredzētie pasākumi ir saskaņā ar Lauksaimniecības produktu kvalitātes politikas komitejas atzinumu,
            
         IR PIEŅĒMUSI ŠO REGULU.
   1. pants
   Nosaukums Jambon de Lacaune (AĢIN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.2. grupas “Gaļas produkti (termiski apstrādāti, sālīti, kūpināti u. c.)” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Uzņēmumi SARL René Pujol un Maison Nègre drīkst turpināt lietot reģistrēto nosaukumu Jambon de Lacaune (AĢIN) līdz 2019. gada 3. martam.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 26. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 343, 14.12.2012., 1. lpp.
   
   
      (2)  OV C 47, 10.2.2015., 5. lpp.
   
   
      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).